**AKCIONARSKO DRUŠTVO**

**AERODROM ''NIKOLA TESLA''**

**Objavljuje**

# POZIV PONUĐAČIMA DA DAJU

ponude u postupku javne nabavke male vrednosti br. 149/10 po planu javnih nabavki za 2010. godinu i to za nabavku dobara :

**''** **FILTERI ULJA, GORIVA I VAZDUHA ZA VOZILA ''**

Pravo učešća u postupku javne nabavke ima Ponuđač koji ispunjava uslove propisane odredbama člana 44. Zakona o javnim nabavkama (Obrazac 4.).

Ponuđač dokazuje ispunjenosti uslova iz člana 44. Zakona o javnim nabavkama popunjenom pisanom izjavom iz Obrasca 5. konkursne dokumentacije. U slučaju da Ponuđač ne ispunjava uslove za učestvovanje u postupku javne nabavke male vrednosti, njegova ponuda odbiće se kao neispravna.

Naručilac će odbiti ponude koje nisu u skladu sa Zakonom o javnim nabavkama, ovim pozivom i konkursnom dokumentacijom.

Naručilac će izvršiti izbor najpovoljnije ponude primenom kriterijuma **najniže ponuđene cene** u skladu sa članom 52. Zakona o javnim nabavkama ("Službeni glasnik" Republike Srbije broj 116/08) i članom 8. Pravilnika o postupku javnih nabavki male vrednosti („Službeni glasnik" Republike Srbije broj 50/09)

Konkursna dokumentacija može se podići u prostorijama Sektora za javne nabavke u AD Aerodrom ''NIKOLA TESLA'', uz dostavu ovlašćenja za preuzimanje konkursne dokumentacije svakog radnog dana u vremenu od 09 do 15 časova. Na pismeni zahtev Ponuđača, dokumentacija će biti poslata u elektronskom obliku. Na istoj adresi može se izvršiti uvid u konkursnu dokumentaciju.

Ponude se pripremaju u skladu sa pozivom za podnošenje ponuda i konkursnom dokumentacijom.

Ponuda mora da sadrži:

1. Pravilno popunjen, overen pečatom i potpisan obrazac ponude (Obrazac 3.);
2. Overenu pečatom i potpisanu izjavu o ispunjenosti uslova utvrđenih konkursnom dokumentacijom (Obrazac 5.);
3. Popunjen, overen pečatom i potpisan model ugovora o javnoj nabavci (Obrazac 6.);
4. Pravilno popunjen, overen pečatom i potpisan Obrazac 7. Konkursne dokumentacije.

**Ponudu sa pripadajućom dokumentacijom podneti u zatvorenoj koverti na adresu:**

**AD AERODROM "NIKOLA TESLA" BEOGRAD**

**11271 Surčin**

**soba ARHIVA ''ANT''-a**

**-Komisija za javnu nabavku –**

**'' FILTERI ULJA, GORIVA I VAZDUHA ZA VOZILA ''**

**BR. 149/10**

Na prednjoj strani koverte obavezno čitko upisati naziv i adresu Ponuđača uz naznaku **''PONUDA - NE OTVARAJ''.**

**Rok za podnošenje ponuda je 21.04.2011. godine do 1200 časova.**

Ponude koje budu dostavljene u Arhivu Naručioca posle naznačenog roka smatraće se neblagovremenim i neće se uzimati u razmatranje.

Neblagovremene ponude će, po okončanju postupka otvaranja ponuda, biti vraćene neotvorene Ponuđaču, sa naznakom da su podnete neblagovremeno.

Javno otvaranje ponuda, uz prisustvo ovlašćenih predstavnika Ponuđača, biće sprovedeno poslednjeg dana roka za podnošenje ponuda u Sali za sastanke u Delatnosti pravnih poslova i javnih nabavki (pored arhive preduzeća) u **1230** časova.

Pravo učešća na otvaranju ponuda imaju samo ovlašćeni predstavnici Ponuđača, što će dokazati predajom potpisanog i overenog **punomoćja**, isključivo u originalu. Faksovi ili fotokopije se neće uvažiti.

Ponude sa varijantama nisu dozvoljene.

Osoba za kontakt u vezi sa ovim javnim pozivom, a do preuzimanja konkursne dokumentacije je **Mirjana Ivanović tel. 011-209-4757.**

Okvirni rok za donošenje odluke o izboru najpovoljnije ponude je **30 dana** od dana javnog otvaranja ponuda. Naručilac će u roku od **tri** dana od dana donošenja odluke o izboru napovoljnije ponude odluku dostaviti svim Ponuđačima.